Bemil, Caldas de Reis - Wikipedia

# Bemil, Caldas de Reis

### Na Galipedia, a wikipedia en galego.

Parroquia de Caldas de Reis adicada á advocación de Santa María. Conta con tres aldeas: Follente, Outeiro e Paradela. Nos últimos anos configurouse un novo núcleo de poboación próximo á área industrial das Veigas de Almorzar. A poboación está próxima aos mil habitantes. Conta cunha capela adicada a San Lourenzo no lugar de Outeiro e outra no lugar de Paradela. A Igrexa Parroquial foi construída a finais do século XII, aínda que do estilo románico só conserva a antiga fábrica medieval, a ábsida, o rosetón da fachada occidental e un treito do muro sur. Nela consérvanse tamén as reliquias de San Xusto, en honra ao cal se celebra unha popular romería o último domingo de agosto. Outra festa moi populosa é a adicada á Virxe das Dores (fin de semana arredor do 15 de setembro)en Follente, que conta con dous días festivos: o primeiro coa tradicional verbena e o segundo cunha misa e procesión campestre e unha comida de confraternidade con varios centos de veciños.

Traído desde "http://gl.wikipedia.org../../../b/e/m/Bemil%2C_Caldas_de_Reis_d040.html"

Categoría: Caldas de Reis

##### Views

- Artigo
- Discusión
- Revisión actual

##### Procura